Keskustelu Wikitravelista:Tyyliopas

Hinnat ja muokkaukset
Mielestäni hintatietoja EI tule merkitä, jos samalla ei hinnan perään merkitä miltä vuodelta ja mistä hinta tieto on peräisin. Toisen hintatieto kun voi olla useamman vuoden takaa. Eli ehdotan käytäntöä, jossa hintatiedon perään sulkuihin vuosiluku tms. tai linkki asiaan liittyvälle sivulle. Jos ei pysty perustelemaan hintatietoa ei sitä tarvitse mainita. Ohjeellisia hintoja voidaan kyllä mainita, mutta sitten ne ovat ohjeellisia ja ne pitää sitten mainita muodossa esim. noin 5 euroa tai 5-10 euroa eikä mitään sentilleen hintoja. Mielestäni WikiTravelin pitäisi erota tavallisesta matkaoppaasta siinä, että täältä ei pitäisi todellakaan löytyä vanhentunutta tietoa. Hinnat muuttuvat lähes joka vuosi, joten hinnoissa pitää mainita tuo vuosiluku perässä tai sitten selkeästi linkki lisätietoja tms. Rallye106


 * Ei ne hinnat nyt niin hurjasti muutu -- kenenkaan maailma ei siihen kaadu jos oppaan mukainen €3.50 seutulippu maksaakin nyt €3.80. Sen sijaan se, ettei ollenkaan kerro hintoja, vaikeuttaa merkittavasti matkan suunnittelua: millas sitten paattaa ottaako taksin vai bussin, tai arvioi paljon rahaa kuluu jos hurvittelee paivan metrolla ympari kaupunkia? Jpatokal 7. huhtikuuta 2008 kello 12.07 (EDT)


 * No jos hintoja on pakko mainita niin mainitaan nyt sitten edes tuo vuosiluku tai lähde. Ei enempää voisi v*t*ttaa, jos joku laittaa tänne jostain vanhasta oppaasta tai 10 vuotta sitten tekemältään matkalta hintoja. Ja ihan maalaisjärkeä käyttäen voi kyllä päätellä tuleeko joukkoliikenne vai taksi kalliimmaksi. Ja kuten aikaisemmin sanoin mielestäni WikiTravelin pitäisi erota tavallisesta matkaoppaasta siinä, että täältä ei pitäisi todellakaan löytyä vanhentunutta tietoa. Rallye106


 * Mistä tahansa matkaoppaasta tulee löytymään vanhentunutta tietoa. Maailma muuttuu, eikä me sille onneksi voida mitään. Kyllähän nyt jokainen lukija tajuaa, että hinnat voivat elää, mutta hintaluokka harvemmin kuitenkaan esim. kolminkertaistuu. Eli 3,80 euron hintainen seutulippu ja 30 euron taksimatka pysyvät varmaankin toisiinsa suhteutettuina saman hintaisina. Wikitravelia on helppo päivittää, ja tuollaisen hintamuutoksen korjaaminen ei montaa minuuttia vie. Tässä kun ei olla tekemässä mitään kaunista ja lopullista, vaan kokoajan elävää ja muuttuvaa matkaopasta. -- Trsqr 7. huhtikuuta 2008 kello 12.56 (EDT)


 * Jep. Ja toki taksi on bussia kalliimpi, mutta miten paljon kalliimpi? Jakartassa pääsen n. 8 eurolla valkohanskaisen kuskin ajamalla tuliteralla mustalla Mersu-limusiinilla keskustaan, Lontoossa sama summa nipin napin riittaa Piccadilly Linen kertalippuun. Jpatokal 7. huhtikuuta 2008 kello 13.37 (EDT)


 * Minä en näe mitään syytä siihen miksi hintatiedot eivät muka "missään nimessä kuulu tänne". Ei vuosiluku tai lähde ole ihan välttämätön, en jaksa uskoa että joku olisi niin tyhmä että tänne laittaisi jotain kymmenen vuotta vanhoja lipunhintoja. Eihän kukaan laita tänne tietoa jostain hotellista jossa on käynyt kymmenen vuotta sitten ilman että varmistaa vaikka Googlettamalla että hotelli on vielä pystyssä! Linkki metroyhtiön tai vastaavan nettisivulle on tietenkin hyödyllinen jotta hinnan voi varmistaa, mutta sillä et tee paljon mitään jos olet printannut matkaoppaan paperille etkä pääse nettiin. Hintatietoihin voi lisätä myös muuta relevanttia tietoa, esim. jos lentokentälle matkustettassa joutuu maksamaan lisämaksun jotta pääsee ulos metrosta...Ypsilon 8. huhtikuuta 2008 kello 05.46 (EDT)